R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea contractării/garantării unei finanțări rambursabile interne în valoare de 5.000.000 lei pentru realizarea unor investiții publice de interes local.

             Analizând temeiurile juridice, respectiv:
a) art. 129 alin. (2), lit. b) și alin. (4) lit. b) din O.U.G. nr. 57/2019 privind Codul Administrativ, cu modificările și completările ulterioare;

b)  cap. IV - Împrumuturi din Legea nr. 273/2006 privind finanțele publice locale, cu modificările și completările ulterioare;

c) anexa 1 -  Normele privind autorizarea contractării sau garantării de finanțări rambursabile de către unitățile administrativ-teritoriale, din H.G. nr. 9/2007 privind constituirea, componența și funcționarea Comisiei de autorizare a împrumuturilor locale;

d) Ordonanța de urgență a Guvernului nr. 64/2007 privind datoria publică;

e) art. 29 alin. (1) lit. f) din Legea nr. 98/2016 privind achizițiile publice,cu modificările și completările ulterioare.
             Ținând cont de:

  a) referatul de aprobare nr. 3.472/08.04.2022 al Primarului orașului Deta, în calitatea sa de iniţiator;
              b) raportul nr. 3.474/08.04.2022 al Serviciului Buget, contabilitate, finanțe, impozite și taxe din cadrul Aparatului de specialitate al Primarului orașului Deta, prin care se propune contractarea și garantarea cu veniturile proprii a unei finanțări rambursabile interne în valoare de 5.000.000 lei pentru refinanțarea datoriei publice locale, respectiv a creditului de investiții contractat de la Banca Comercială Română, conform contract de credit nr. 20200522291/10.06.2020 și pentru finanțarea unor investiții publice de interes local care beneficiază de fonduri europene, aprobate în bugetul local de venituri și cheltuieli pentru anul 2022;

  c) avizele consultative ale Comisiei Economice și Comisiei Juridice ale Consiliului local,

              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

Consiliul local al orașului Deta adoptă prezenta hotărâre:
Art.1. Se aprobă contractarea/garantarea unei finanțări rambursabile interne în valoare de 5.000.000 lei, din care:

- 3.000.000 lei refinanțare credit acordat conform Contract de credit pentru investiții nr. 20200522291/10.06.2020 de către Banca Comercială Română,

- 2.000.000 lei pentru finanțarea realizării de investiții publice de interes local, cu o maturitate de 12 ani;
Art.2. Contractarea/garantarea finanțării rambursabile se va face pentru refinanțarea creditului și realizarea de investiții publice de interes local, prevăzute în anexa ce face parte din prezenta hotărâre.
Art.3. Din bugetul local al Orașului Deta se asigură integral plata:

- serviciului anual al datoriei publice locale;

- oricăror impozite și taxe aferente realizării obiectivelor de investiții publice de interes local;

- alte cheltuieli neeligibile ale finanțării rambursabile.

Art.4. (1) Pe întreaga durată a serviciului datoriei publice locale, ordonatorul principal de credite  are obligația  să publice pe pagina de internet a Orașului Deta, următoarele date:
- hotărârea Comisiei de autorizare a împrumuturilor locale, precum și orice modificări și/sau completări ale acesteia;

- valoarea finanțării rambursabile contractate în valuta de contract;

- gradul de îndatorare al Orașului Deta;

- durata serviciului datoriei publice locale, cu precizarea perioadei de grație și a perioadei de rambursare a finanțării rambursabile;

- dobânzile, comisioanele și orice alte costuri aferente finanțării rambursabile;

- plățile efectuate din fiecare finanțare rambursabilă.

(2) Datele mai sus menționate se actualizează în prima decadă a fiecărui trimestru pentru trimestrul expirat, sub sancțiunile prevăzute de lege.

Art.5. Garantarea împrumutului se va face cu veniturile bugetului local al Orașului Deta.
Art.6. Se împuternicește domnul Roman Petru, primar al Orașului Deta, să demareze procedura de achiziție a serviciului de creditare, să semneze în numele și pe seama Orașului Deta contractul de împrumut intern, precum și orice alte modificări și completări convenite de către părțile contractante și orice alte acte, documente, notificări sau cereri a căror semnare poate deveni necesară în legătură cu încheierea și punerea în executare  a contractului de împrumut intern.
Art.7. Prezenta hotărâre se comunică: 

- Instituţiei Prefectului – Judeţul Timiş;

- Primarului oraşului Deta;

- Compartimentului Administraţie publică locală, protocol;

- Serviciului Buget, contabilitate, finanţe, impozite şi taxe;

- Compartimentului Dezvoltare economică-socială, prognoze şi analize;

- Serviciului Urbanism, amenajarea teritoriului, autorizarea executării lucrărilor şi administrarea patrimoniului;

- Comisiei de autorizare a împrumuturilor locale;
- Prin publicare pe site-ul www.detatm.ro – Monitorul oficial local.

      INIȚIATOR PROIECT,                                                  AVIZEAZĂ PENTRU LEGALITATE:
            Roman Petru,                                                               Secretarul general al orașului Deta    

                 Primar                                                                                Coralia SCULEAN                         


